Diari Oficial de la Generalitat Valenciana


Sumari del DOGV 9149, del 12-08-2021 (2021/8487)

RESOLUCIÓ de 30 de juliol de 2021, del Protectorat de Fundacions de la Generalitat, per la qual es fa públic l'extracte de diverses resolucions de la Direcció General de Modernització i Relacions amb l'Administració de Justícia, relatives a la inscripció en el Registre de Fundacions de la Comunitat Valenciana de noves entitats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9149

Data del DOGV
:   12-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8487


Data del document
:   30-07-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 30 de juliol de 2021, del Protectorat de Fundacions de la Generalitat, per la qual es fa públic l'extracte de diverses resolucions de la Direcció General de Modernització i Relacions amb l'Administració de Justícia, relatives a la inscripció en el Registre de Fundacions de la Comunitat Valenciana de noves entitats. [2021/8487]  
  
La Direcció General de Modernització i Relacions amb l'Administració de Justícia ha dictat les resolucions següents:  
  
- Resolució d'1 de juliol de 2021, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, l'entitat denominada Fundación para la Conservación y Mantenimiento del Patrimonio en la diócesis d'Orihuela-Alicante de la Comunitat Valenciana, amb el número 242A i classificar-la amb caràcter cultural (30) sota la tutela del Protectorat que exerceix la Generalitat. El domicili de la Fundació queda establit a Alacant 03328, carrer de Marco Oliver, número 5.  
Finalitats i activitats:  
«La Fundació té com a finalitats promoure la conservació i difusió del patrimoni que té la diòcesi d'Orihuela-Alacant:  
Per a complir millor les finalitats, la Fundació pot realitzar, entre altres, les activitats següents:  
1. La conservació i restauració de qualsevol classe de béns pertanyents al patrimoni cultural de la diòcesi d'Orihuela-Alacant, entés aquest en l'accepció més àmplia i encara que es conserven fragmentàriament, incloent-hi els béns mobles i immobles d'interés artístic, històric, arquitectònic, paleontològic, arqueològic, etnològic, científic o tècnic, el patrimoni monumental, bibliogràfic i lingüístic, així com les activitats i el patrimoni immaterial de la cultura popular i tradicional.  
  
2. Implantació de noves tecnologies en l'estudi, la conservació i la difusió del patrimoni, així com en la consecució de l'eficiència energètica.  
3. La difusió dels valors històrics i artístics que conté el patrimoni cultural de la diòcesi, mitjançant la promoció, l'organització i la realització d'activitats culturals.  
4. Divulgar en l'àmbit nacional i internacional les activitats mitjançant l'intercanvi de publicacions, investigacions i estudis realitzats per la Fundació en el desenvolupament de les seues finalitats i mitjançant l'edició en tota classe de suport, especialment en continguts digitals.  
5. Col·laborar amb entitats universitàries i culturals d'àmbit nacional i internacional en relació amb la divulgació del patrimoni cultural i en defensa del patrimoni de l'Església catòlica.  
6. La concessió de beques o la promoció i realització de tota classe d'estudis, projectes i investigacions que es consideren d'interés per al coneixement, la protecció o difusió del patrimoni cultural de la diòcesi d'Orihuela-Alacant.  
7. La constitució de museus, centres d'interpretació històrica, aules arqueològiques, creació de rutes culturals, biblioteques, videoteques, sales de projecció i fonoteques.  
8. L'organització de congressos, cicles de conferències, col·loquis, simposis, cursos, màsters, activitats educatives i estudis de postgrau, relacionats amb el patrimoni cultural de la diòcesi d'Orihuela-Alacant.  
  
9. L'organització d'activitats i campanyes que tinguen com a objectiu la conscienciació social sobre la importància del patrimoni cultural de la diòcesi d'Orihuela-Alacant i que promoguen la col·laboració ciutadana cap a la conservació, restauració i difusió d'aquest.  
10. Promoure la col·laboració del sector privat empresarial en les iniciatives de la Fundació i coordinar dins del mateix sector empresarial la realització de projectes conjunts.  
11. La presentació a les diferents administracions públiques d'iniciatives que promouen la defensa del patrimoni cultural.  
12. La realització d'activitats mercantils, fins i tot industrials, per a l'obtenció de rendes o ingressos destinats a finançar la consecució de les finalitats fundacionals o a incrementar la dotació fundacional, d'acord amb la legislació aplicable.  
13. Qualssevol altres que, respectant la voluntat dels fundadors i segons el parer de la majoria del Patronat, complementen o desenvolupen les accions enumerades anteriors.»  
Beneficiaris:  
«L'elecció dels beneficiaris, l'efectuarà el Patronat amb criteris d'imparcialitat i no discriminació, i podran ser aquelles persones físiques o jurídiques que participen en el desenvolupament de les finalitats de la Fundació o hi contribuïsquen.»  
  
- Resolució de 2 de juliol de 2021, de la directora general de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, a l'entitat denominada Fundación Socialia de la Comunitat Valenciana, amb el número 243A i classificar-la amb caràcter de promoció i atenció a les persones en risc d'exclusió (18) sota la tutela del Protectorat que exerceix la Generalitat. El domicili de la Fundació queda establit a Elx (Alacant), partida d'Altabix, polígon 3, número 34.  
  
Finalitats i activitats:  
«La Fundació té per objecte:  
1. La promoció de persones i grups socials desfavorits, per mitjà de la formació, inserció laboral i integració social d'aquests.  
2. Afavorir la cultura del voluntariat social desenvolupant en les persones valors de justícia, solidaritat i gratuïtat.  
Correspon al Patronat de la Fundació determinar la manera en què s'hauran de complir les finalitats enumerades en aquest article. Les prestacions de la Fundació s'atorgaran de forma no lucrativa.  
El desenvolupament de l'objecte de la Fundació s'efectuarà a través d'alguna de les formes següents d'actuació:  
1) Protecció a la infància, adolescència i joventut. Es consideren activitats de protecció a la infància, adolescència i joventut les d'integració i formació de xiquets, xiquetes, adolescents i joves, l'assistència a lactants, l'assistència i l'atenció a xiquets i xiquetes menors de 6 anys, l'assistència i l'atenció a adolescents i joves, la realització de formació ocupacional i formació reglada per a la integració laboral de joves i altres activitats anàlogues prestades a favor de persones menors de 30 anys.  
2) Atenció a persones majors.  
3) Atenció a persones amb diversitat funcional.  
4) Atenció a persones amb addiccions.  
5) Atenció a persones pertanyents a grups minoritaris.  
6) Atenció a persones migrants, refugiats i asilats.  
7) Atenció a persones sense llar.  
8) Atenció a necessitats de persones exrecluses.  
9) Intervenció social comunitària i familiar.  
10) Realització d'activitats formatives a tots aquests grups per a la integració laboral.  
11) Cooperació per al desenvolupament i totes aquelles prestacions de servei d'alimentació, allotjament i transport, prestats amb mitjans propis o aliens.  
12) Promoure i patrocinar el desenvolupament del voluntariat en la Fundació  
13) Impartir formació a institucions, empreses i diferents sectors socials que afavorisca pràctiques d'integració sociolaboral.»  
Beneficiaris:  
«Seran potencials beneficiaris de la Fundació, amb caràcter preferencial, les persones i grups socials desfavorits socialment, culturalment i econòmicament, especialment els que, per aquestes circumstàncies, es troben en situació de risc, de marginació o exclusió: persones amb discapacitat, aturades de llarga duració, que han eixit de presó, o d'una situació d'addicció, pertanyents a minories, immigrants, etc.  
  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, complint les condicions expressades anteriorment, estime el Patronat que en són legítimes creditores, d'acord amb les bases, normes o regles que s'establisquen amb aquesta finalitat.  
Ningú no podrà al·legar davant de la Fundació dret preferent a gaudir-ne dels beneficis, ni imposar la seua atribució a cap persona o entitat determinada.»  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i a les activitats de les fundacions», així com per apreciar-se la concurrència d'interés públic en el coneixement general d'aquestes.  
  
València, 30 de juliol de 2021.- La secretària autonòmica de Justícia i Administració Pública, p. a. (R 03.03.2021), la directora general de Modernització i Relacions amb l'Administració de Justícia: Àngels Bixquert Sanz.